UV en prof. Jansen vir miljoene gedagvaar - AfriForum Jeug
Muller en Blom, oudstudente van die UV, eis skadevergoeding nadat hulle verlede jaar van poging tot moord aangekla is, nadat hulle byna 'n swart medestudent met hul voertuig op die kampus raakgery het. In dié tyd is hulle openlik as misdadigers gebrandmerk. Die hof én die Suid-Afrikaanse Menseregtekommissie het hulle egter onskuldig bevind.
Hulle eis R6,15 miljoen. Dit behels 'n skadevergoedingeis wat verkwiste uitgawes en vertraagde toetrede tot die arbeidsmark insluit asook 'n laster-eis.
"Die boodskap wat ons namens die oudstudente uitstuur is dat niemand onaantasbaar is nie. Te veel studenteleiers of persone in gesagsposisies dink hulle kan sê en doen wat hulle wil sonder nagevolge," sê Henk Maree, nasionale voorsitter van AfriForum Jeug.
Die UV en prof. Jansen het vroeër 'n brief aan AfriForum Jeug se regspan gestuur waarin hulle alle aanspreeklikheid ontken.